News Update: Michael Burry เข้าชอร์ต ARKK นักลงทุน ‘Big Short’ เตือนหายนะ หุ้นมีม และคริปโทฯ ‘Mother of All Crashes’ - FINNOMENA
Michael Burry นักลงทุนขาชอร์ตชื่อดังแห่งวอลสตรีทเจ้าของฉายา ‘The Big Short’ และผู้ก่อตั้งบริษัท Scion Asset Management เปิดเผยการชอร์ต ARKK และ Tesla ในไตรมาสที่ 2 ผ่านรายงานการบริหารจัดการกองทุน งวดสิ้นสุดไตรมาส 2
17 ส.ค. 2564

Michael Burry นักลงทุนขาชอร์ตชื่อดังแห่งวอลสตรีทเจ้าของฉายา ‘The Big Short’ และผู้ก่อตั้งบริษัท Scion Asset Management เปิดเผยการชอร์ต ARKK และ Tesla ในไตรมาสที่ 2 ผ่านรายงานการบริหารจัดการกองทุน งวดสิ้นสุดไตรมาส 2
Scion Asset Management รายงานการ Short Sell ผ่านการซื้อ Put Options ในกองทุนหลักของ Cathie Wood อย่าง ARK Innovation ETF (ARKK) จำนวน 235,500 หุ้น ในสิ้นไตรมาสที่ 2 คิดเป็นมูลค่าเกือบ 31 ล้านดอลลาร์
ในเดือน มิ.ย. Michael Burry ได้เตือนนักลงทุนรายย่อยว่า อาจถูกดึงดูดเข้าสู่ความพังพินาศ จากการลงทุนในคริปโทฯ และหุ้นมีมต่างๆ
Michael Burry ได้เริ่มเดิมพันทางอ้อมกับ Cathie Wood มาแล้วระยะหนึ่ง โดยการ Short Sell หุ้น Tesla ซึ่งเป็นหุ้นที่กองทุน ARKK ถือครองสัดส่วนสูงสุด
แม้ราคาหุ้น Tesla จะปรับตัวสูงขึ้นในไตรมาสที่ 2 แต่ Michael Burry ยังคงเพิ่มการ Short Sell หุ้น Tesla ถึง 1,075,500 หุ้น ในไตรมาสที่ 2 จาก 800,100 หุ้น ในไตรมาสแรก  
ในปีที่ผ่านมา กองทุนของ ARK Investment ดึงดูดนักลงทุนจำนวนมาก หลังการลงทุนที่เน้นเดิมพันด้านเทคโนโลยีสามารถเอาชนะตลาดได้ในปี 2020 แต่ตอนนี้ Cathie Wood ต้องพยายามรักษาโมเมนตัมท่ามกลางความกังวลเกี่ยวกับราคาที่สูงขึ้นและอัตราเงินเฟ้อที่เร่งตัวขึ้น
เมื่อวานนี้ (16 ส.ค.) ARKK ปรับตัวลดลง 2.6% ท่ามกลางการปรับตัวลงของหุ้นเทคโนโลยีในวงกว้าง ด้านหุ้น Tesla ปรับตัวลดลง 4.32% หลังสหรัฐฯ เปิดการสอบสวนอย่างเป็นทางการเกี่ยวกับระบบเครื่องยนต์ขับเคลื่อนอัตโนมัติของบริษัท 
ที่มา: Bloomberg
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
ARK
ARK Invest
ARKK
News Update
Tesla
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA